28.2.2022
DA
Den Europæiske Unions Tidende
C 95/43
Søgsmålsgrunde og væsentligste argumenter Til støtte for søgsmålet til prøvelse af Kommissionens afgørelser af 6. april, 9. april og 4. maj 2021 om tilbagesøgning af de beløb, der med urette er blevet udbetalt sagsøgeren i medfør af et skattenedslag for sagsøgerens børn, har denne fremsat tre anbringender. 1.
Første anbringende vedrører den fejlagtige fortolkning og anvendelse af artikel 85 i vedtægten for tjenestemænd i Den Europæiske Union.
Sagsøgeren er i denne forbindelse af den opfattelse, at de betingelser, der er fastsat i artikel 85 for at kunne opkræve uretmæssigt udbetalte beløb, ikke er opfyldte. 2.
Andet anbringende vedrører tilsidesættelsen af princippet om den berettigede forventning, for så vidt som de tre betingelser, der kendetegner en berettiget forventning i henhold til gældende retspraksis, forelå i den foreliggende sag. 3.
Tredje anbringende vedrører den manglende begrundelse.
Sag anlagt den 12. januar 2022 — NY mod Kommissionen (Sag T-21/22) (2022/C 95/60) Processprog: fransk Parter Sagsøger: NY (ved advokaterne A. Champetier og S. Rodrigues) Sagsøgt: Europa-Kommissionen Sagsøgerens påstande — Sagen fremmes til realitetsbehandling, og sagsøgeren gives medhold. — Den første anfægtede afgørelse annulleres, og om nødvendigt annulleres den anden anfægtede afgørelse. — Kommissionen tilpligtes at betale sagsomkostningerne.
Søgsmålsgrunde og væsentligste argumenter Sagsøgeren har til støtte for søgsmålet til prøvelse af Kommissionens afgørelse af 14. april 2021 om afslag på ansøgningen om erstatning af den 22. december 2020, fremsat tre anbringender. 1.
Første anbringende om tilsidesættelse af retten til god forvaltning og princippet om upartiskhed.
Sagsøgeren har anført, at kravet om upartiskhed både subjektivt og objektivt set ikke er blevet overholdt i forbindelse med behandlingen af ansøgningen om erstatning.
2. Andet anbringende om tilsidesættelse af retten til integritet og værdighed og om anlæggelsen af flere åbenbart urigtige skøn.
Sagsøgeren har gjort gældende, at Kommissionen ikke har opfyldt sin forpligtelse til at bevare og beskytte sagsøgerens værdighed og integritet i forbindelse med de voldelige handlinger, som sikkerhedspersonalet udsatte den pågældende for, og i hvilken forbindelse vurderingen af de voldelige handlinger er behæftet med åbenbart urigtige skøn. 3.
Tredje anbringende om tilsidesættelse af omsorgspligten, idet sagsøgeren ikke fra Kommissionen modtog den fulde bistand, som den pågældende havde ret til.
Sag anlagt den 11. januar 2022 — Grail mod Kommissionen (Sag T-23/22) (2022/C 95/61) Processprog: engelsk Parter Sagsøger: Grail LLC (Menlo Park, Californien, De Forenede Stater) (ved solicitor D. Little og advokaterne J. Ruiz Calzado, J. M. Jiménez-Laiglesia Oñate og A. Giraud)